**Manus - video**

Slide 1:

I denne videoen skal vi gå gjennom semesterregistering og informasjon om hvordan du kan registrere deg steg for steg. Alle studenter ved Universitet i Oslo må semesterregistrere seg og betale semesteravgift hvert semester for å kunne studere her. Har du allerede meldt deg til undervisning og eksamen kan du se bort fra denne videoen.

Slide 2:

For å kunne studere og ta eksamen er det flere ting du må gjøre hvert semester. UiO har laget en sjekkliste for nye studenter. Og denne kan du gå gjennom for å sjekke at du har alt på plass i semesterstart. For eksempel, om hvordan du kan få tak i brukernavnet og passordet ditt, din UiO-mail, studentkort eller semesterregistrering. Det lønner seg å ta en nærmere titt på denne siden - og gjerne flere ganger.

Slide 3:

Neste trinn i semesterregistrering er å logge seg inn i Studentweb. Har du allerede UiO-brukernavn og passord, kan du gjøre dette gjennom Feide. For deg som ikke har et UiO brukernavn og passord, se nærmere på UiOs sjekkliste som jeg refererte til i forrige slide. Det skal også være mulig å logge seg inn gjennom Id-portalen. Når du har kommet deg inn i Studentweb vil du få beskjed om at du ikke er semesterregistrert. Trykk på den grønne knappen “start registreringen” for å komme i gang. Da vil du få opp 5 steg du må fullføre slik vist her.

Slide 4

Det første steget er å bekrefte at du forstår dine rettigheter og plikter som student ved UiO, også kjent som serviceerklæring. For mer informasjon om hva dette innebærer, se nærmere på denne lenken.

Slide 5:

Det andre steget er oppmelding til undervisning og eksamen. Du vil først få et spørsmål om hvilken fordypning du ønsker å melde deg til i ditt tredje semester. Dette er ikke noe du trenger å tenke på akkurat nå.

Slide 6:

Men hvis du skroller lengre ned på den samme siden vil du få opp din utdanningsplan, noe som er viktig å se nærmere på. Finn riktig semester og meld deg til undervisning og eksamen på de emnene du skal ta dette semesteret. Førsteårsstudenter ved bachelor i pedagogikk tar emnene UVEXFAC10 og PED1001 til høsten. Det er viktig at du får meldt deg til undervisning og eksamen på begge emnene. Ønsker du mer informasjon om emnene du skal ta, kan du trykke på knappen “Informasjon om PED1001” og “Informasjon om UVEXFAC10” inne på Studentweb.

Slide7:

Steg tre er en oversikt. Dobbeltsjekk om informasjonen som står der er riktig. Deretter kan du skrolle ned og trykke på neste.

Steg fire heter “Min profil”. Her skal du oppdatere informasjon om deg selv. Merk at det er viktig at du får med deg din UiO-epost, og at denne bør sjekkes jevnlig. Dette er fordi du vil få mailer som inneholder informasjon om undervisning, eksamen og annet som er relevant for deg som student.

Steg fem er en kvittering på semesterregistrering.

Slide 8:

Når du er ferdig med semesterregistrering må du deretter betale semesteravgift.

For å gjøre dette, velg “Mer...” i menyen, også “Betaling”. Deretter trykk på den grønne knappen “opprett faktura” for å få frem betalingsopplysningene. Det er lurt å gjøre dette fortløpende ettersom frist for betaling av semesteravgift er 1. september.

Slide 9:

Hvis noe er uklart eller om du fortsatt lurer på noe, er det mulig å få hjelp til semesterregistrering. Sjekk timeplanen til PED1001 for å få mer informasjon om hvor og når du kan få hjelp. Hvis du har tatt emner før og trenger råd om studieløpet og valg av emner kan du få veiledning. Du kan også bestille generell studieveiledning for deg som ikke har studert før. For å bestille studieveiledning skal du gå på UiOs nettside: “Veiledning for søkere og studenter” og så velge “Det utdanningsvitenskapelige fakultetet” for å så kunne bestille veiledning ved å trykke på boksen som vist i sliden.

Håper denne videoen var til hjelp. Lykke til!